cyanic-selkie/wikianc huggingface dataset:
Osebergfunnet
Skipet
Etter utgravinga av Oseberghaugen og transporten til Oslo, ble båten bygd opp igjen og stilt ut i et skur bak en av universitetets bygninger i Oslo sentrum. I september 1926 ble skipet flytta på jernbaneskinner via en lekter over til Bygdøy, der det fikk et eget hus, Vikingskipshuset. Her kan skipet og andre funn fra Oseberg sees sammen med «Gokstadskipet» og «Tuneskipet».
Skjelettrestene
Det har altså ikke lykkes å utarbeide en DNA-profil med utgangspunkt i skjelettene. En teori er at den ene av disse var en person av høy status som ble gravlagt med skip og praktutstyr. Den andre kvinnen kan da ha vært en tjenestekvinne, som skulle følge sin overordnede inn i dødsriket. Kvinnen som ble begravet, var sannsynligvis et framtredende medlem av datidens høvdingklasse. Det har vært spekulert i om det kan være dronning Åsa, som er beskrevet i Snorres Ynglingesaga, men teorien er tilbakevist. Dronning Åsa var ifølge sagaen mor til Halvdan Svarte og farmor til Harald Hårfagre.
En tolkning av Osebergfunnet, utført av arkeologen Anne Stine Ingstad, knytter funnet til hedensk kultus og tolker den eldre kvinnen som hovgydje (prestinne). Skjelettrestene ble tilbakeført graven under rekonstruksjonen av haugen i 1948. I 2007 ble skjelettrestene på nytt hentet ut av gravhaugen. Dette ble gjort av frykt for at de skulle bli ødelagt. Nyere undersøkelser viste at den eldre kvinnen var mellom 70 og 80 år og den yngre ca. 50 år.
Warner Bros. Discovery Norway
Discovery Networks Norway AS, også kjent som Warner Bros. Discovery Norway, er den norske avdelingen av det amerikanske medieselskapet Warner Bros. Discovery. Avdelingen oppstod da Discovery kjøpte den nordiske SBS-operasjonen og slo den sammen med sin virksomhet 17. juni 2013.
Discovery Norway engasjerer i dag 160 medarbeidere. I tillegg har Discovery-gruppen en stor internasjonal operasjon i London og Frankrike. Det er ca. 7000 ansatte i selskapet på verdensbasis.
Den norske avdelingen eier og driver kanalen TVNorge. I tillegg bistår de sine søsterselskaper i England og Frankrike, i forbindelse med kanaler som retter sine sendinger mot det norske markedet. Dette gjelder blant annet de åtte reklamebærende kanalene FEM, MAX, VOX, TLC Norge, Discovery Channel, Eurosport 1 og Eurosport Norge. Discovery-gruppen opererer også strømmetjenesten Discovery+, som gir direkte tilgang til samtlige ovennevnte kanaler.
Kanalene Animal Planet, Animal Planet HD, Discovery HD Showcase, Discovery Science, Discovery World og Investigation Discovery er også pan-territoriale kanaler som tilbys på det norske TV-markedet. Dette er kanaler med norsk distribusjon, men uten norsktilpasset reklame.
TVNorge er underlagt norsk kringkastingslov, mens Eurosport Norge, FEM, MAX, VOX, TLC og Discovery Channel er britiske kanaler som retter sine sendinger til det norske markedet, og er underlagt britiske regler og tilsyn. Eurosport 1 sendes fra Frankrike og er underlagt franske regler og tilsyn. Disse TV-kanalene tilbys norske seere gjennom diverse norske TV-distributører.
BMW International Open
BMW International Open er en golfturnering på Europatouren som har vært arrangert årlig i Tyskland siden 1989. Turneringen spilles alltid på en golfbane i eller i nærheten av München, som er hjembyen til tittelsponsoren BMW, og er siden 1997 spilt på Golfclub München Eichenried. Viktor Hovland tok sin første seier på Europatouren ved å vinne turneringen i 2021.
Nataly Arias
Nataly Arias (født 2. april 1986) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Korsvoll (Oslo)
Korsvoll er et boligstrøk i Oslo, med villa- og rekkehusbebyggelse.
Beliggenhet
Det grenser til Kringsjå i nordvest, Nordmarka i nord, Brekke i øst, Nydalen i sørøst, Tåsen i sør, og Nordberg i vest.
Grunnet nærhet til Nordmarka er Korsvoll et populært strøk for barnefamilier. Korsvoll barneskole ligger faktisk på Nordberg, men rett ved Korsvoll. De fleste som går på Korsvoll barneskole begynner på Nordberg og Engebråten ungdomsskole.
Idrettslaget
Korsvoll har et aktivt idrettsmiljø med fotball som den største aktiviteten. 6.september 2003 var det offisiell åpning av kunstgressbanen på Korsvoll. Høsten 2020 startet bygging av Korsvollhallen, som ble ferdigstilt høsten 2022. Korsvollhallen erstatter tidligere Korsvollhuset. Bygget er over tre plan med et totalt bruksareal på 3952 m². Flerbrukshallen har en spilleflate med standard størrelse (45 x 25 m) samt 200 publikumsplasser.
Joshua Ilustre
Joshua Ilustre (født 23. januar 1994) er en guamsk friidrettsutøver som konkurrerer i mellomdistanseløp.
Han representerte Guam under Sommer-OL 2016 i Rio de Janeiro, der han ble utslått i forsøksheatet på 800 meter.
U18-VM i ishockey for kvinner 2010
U18-VM i ishockey for kvinner 2010 ble arrangert i Chicago i USA i 2010.
Selskabet til de skønne og nyttige Videnskabers Forfremmelse
Selskabet til de skønne og nyttige Videnskabers Forfremmelse var en dansk forening stiftet i 1759 i København for å fremme poesi og veltalenhet.
Foreningen ble sannsynligvis stiftet på foranstaltning av medlemmer av en mindre gruppe, kanskje i første rekke J.A. Cramer og Klopstock. Foreningens oppgave var å fremme poesi og veltalenhet på grunnlag av en forening av det nyttige og det skjønne, hvilket falt sammen med opplysningstidens estetiske grunnanskuelse.
Foreningen forsøkte å nå sitt mål ved utdeling av årlige priser for den beste poetiske og prosaiske presentasjon av et gitt emne i det danske språk; samtidig planla man et periodisk skrift som kunne «fritage Nationens skiønne Aander fra at sørge for Trykningen af deres mest udsøgte Arbejder». Frederik V avga 400 riksdaler årlig til foreningen, og samtidens fineste litterære navn tok plass i dets styre, således Bolle Willum Luxdorph og Adolph Gotthard Carstens.
2017 i Bolivia
Begivenheter i året 2017 i Bolivia.
Selskabet til de skønne og nyttige Videnskabers Forfremmelse
Foreningens beskjedne formue overgikk mot slutten av det 19. århundre til Dansk Forfatterforening. I 1966 ble foreningen forent med Det Danske Akademi.
Sjumerlja
Sjumerlja (russisk:, tsjuvasjisk: , Şěměrle) er en by i Republikken Tsjuvasjia i Russland. Den ligger på den nordøstlige bredden av elva Sura, rundt 110 km sørvest for Tsjuvasjias hovedstad Tsjeboksary. Byen har et areal på 13,3 km² og hadde 31 720 innbyggere under folketellingen i 2010.
Folketall
Merknad: 1959–2010 er data fra folketellinger
Sparna
Sparna er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, spinkle, kontrastrikt fargede trebukker. I alle fall noen arter ligner på giftige biller i familien rødvinger (Lycidae). Antennene er betydelig lengre enn kroppen, det andre leddet klubbeformet, de ytre leddene ganske tynne. Hver dekkvinge har en liten tann ved bakkanten og opphøyde lengderibber.
Systematisk inndeling
Mange arter som inntil nylig var ført til denne slekten, er nå skilt ut i andre slekter.
Simon Franglen
Simon Franglen (født 1963 i Westminster, London, England) er en britisk komponist, plateprodusent, arrangør og musiker. Han har deltatt i mange filmer og musikkalbum som regnes som store suksesser. Han er best kjent for sitt arbeid med Avatar der han mottok Golden Globe og Grammynominasjoner, og for å være produsent av hitlåten «My Heart Will Go On» fra Titanic, som han ble tildelt en Grammy for årets innspilling for.
Helligåndsordenen
Helligåndsordenen, latin: Ordo Sancti Spiritus, var en hospitalorden etablert på slutten av 1100-tallet. Ordenen drev sykehuser og tok seg av foreldreløse barn. Ordenstegnet for Helligåndsordenen var et dobbelt kors.
Helligåndsordenen ble oppløst i 1847.
Daniela Montoya
Daniela Montoya Quiroz (født 22. august 1990) er en colombiansk fotballspiller. I Sommer-OL 2012 i London deltok hun for landet sitt der laget hennes ble utslått i gruppespillet.
Gary Cooper
Gary Cooper (født Frank James Cooper; 7. mai 1901 i Helena i Montana, død 13. mai 1961 i Beverly Hills i California) var en amerikansk skuespiller.
I sin filmkarrière var Cooper nominert til Oscar for beste mannlige hovedrolle fem ganger. Han vant to, for rollen som sersjant Alvin C. York i den biografiske filmen Sersjant York (1941), og for rollen som sheriff Will Kane i westernfilmen Sheriffen (1952). Cooper fikk også en æres-Oscar i 1961. Han har fått en stjerne på Hollywood Walk of Fame. I 1999 ble han kåret til tidenes 11. største mannlige filmlegende av Det amerikanske filminstituttet.
Bakgrunn
Gary Coopers far var dommer i delstaten Montanas høyresterett. Cooper fikk sin grunnskoleutdannelse i England og studerte så ved en jordbruksskole i Montana. Etter avsluttede studier arbeidet han en kort periode som guide i Yellowstone nasjonalpark og tegnet også politiske humorserier i sin hjembys dagsavis, Independent. I 1924 begav han seg vestover i håp om å bli serietegner ved en eller annen avis Los Angeles, men fikk istedet arbeide som dørselger.
Skuespiller
I 1925 fikk han via venner småroller i westernfilmer. Coopers gjennombrudd kom alt neste år i Ørkenens paradis. Cooper var en av de store stjernene i Hollywoods gullalder og han var populær blant såvel det mannlige som det kvinnelige kinopublikum. Cooper personifiserte den sterke stille amerikaner, «en ordknapp handlingens mann». Han spilte mot Marlene Dietrich i filmen Marokko i 1930, og skulle det tiåret utvikle sin spesielle rollefigur som den ettertenksomme som alltid gjennomførte hva samvittigheten bød.
Da Coopers rollefigurer stod opp for rettferdighet og moral, var han ikke de mest tradisjonelle kjærlighetsscenenes mann. Men noen av filmene, og ikke minst Farvel til våpnene (1932, etter Hemingways roman) ble omtalt for ømhet - og der vises Cooper og Helen Hayes faktisk med ett av de senere klassiske filmkyssene. I en senere filmatisering av en Hemingwayroman - Klokkene ringer for deg - spilte han mot Ingrid Bergman (1943). Han sa at han ville se hennes hjemland og kom minst to ganger til Stockholm - siste gangen i april 1955.
Cooper medvirket til å begynne med i romantikk- og eventyrfilmer, men er mest knyttet til westernsjangeren, der han blant annet spilte mot Grace Kelly i Sheriffen (1952). Cooper mottokk i løpet av sin karriere tre Oscarstatuetter, hvorav den tredje var en ærespris. Den oscarsutdelingen fant sted i april 1961 og hans gode venn James Stewart tok imot prisen på Coopers vegne, ettersom Cooper da var uhelbredelig kreftsyk. Gary Cooper døde en måned senere.
Privatliv
I begynnelsen av karrieren var Gary Cooper meget omtalt for sine kjærighetssaffærer med blant andre Clara Bow og Lupe Velez, men i 1933 giftet han seg med sosietetsdamen Veronica Balfe (som hadde hatt en kort filmkarriere under navnet Sandra Shaw) og de forble gift til Coopers død.
Pongchon
Pongchon (Pongch'ŏn kun) er et fylke i provinsen Sør-Hwanghae i Nord-Korea.
Administrativ inndeling
Fylket er delt inn i en ŭp (småby) og 22 ri (landsby).
Dors, mon amour
«Dors, mon amour» (norsk: sov, min elskede) er en fransk chansonballade fra 1958, fremført av André Claveau. Sangen er komponert av Pierre Delanoë, mens Hubert Giraud skrev teksten. «Dors, mon amour» var Frankrikes bidrag til Eurovision Song Contest 1958, der den vant konkurransen. Dette var Frankrikes første seier i Eurovision Song Contest, og det var første gang en mann vant konkurransen.
Eurovision Song Contest
Sangen var ett av fem bidrag i den franske nasjonale finalen 7. februar 1958. Der vant «Dors, mon amour» og ble Frankrikes bidrag til Eurovision Song Contest i Hilversum 12. mars samme år. I den internasjonale finalen var den franske sangen nummer 3 av 10 ut scenen. I avstemningen vant den med 27 poeng – bare tre poeng mer enn Lys Assia og Sveits, som vant konkurransen i 1956. På tredjeplass kom Italias «Nel blu dipinto di blu» – bedre kjent som verdensslageren «Volare».
«Dor, mon amour» er en vuggesang i chansonstil, der sangens jeg-person synger til sin elskede. Han ber henne om å sove, mens han grubler over deres kjærlighet og nattens kraft.
Norsk versjon
Selv om Eurovision Song Contest på denne tiden ikke ble sendt i Norge, fikk sangen likevel oppmerksomhet i Norge. Blant annet ble den oversatt av A.T. til norsk: «Sov i min favn», fremført av Nora Brockstedt og Kjell Karlsens orkester.
Andre versjoner
Det franske bidraget ble også fremført og utgitt av flere andre europeiske artister, blant annet Achille Togliani, Corry Brokken, Germana Caroli og Jo Privat.
Héctor Méndez
Héctor Eugene Méndez (født 1. august 1897, død 13. desember 1977) var en argentinsk bokser som deltok i de olympiske leker 1924 i Paris.
Geir Aage Sogn
Geir Aage Sogn (født 19. april 1983) er en norsk musiker.
Héctor Méndez
Méndezvant en olympisk sølvmedalje i boksing i Sommer-OL 1924 i Paris. Han kom på andreplass i weltervekt (66,7 kg), han tapte finalen til Jean DeLarge fra Belgia.
Méndez var Argentinas flaggbærer under åpningsseremonien Sommer-OL 1928 i Amsterdam.
Geir Aage Sogn
Han er best kjent som bassist i det norske dansebandet Sogns, som ble dannet i 2005, der også faren Aage Sogn spiller trekkspill.
Peter Syse
Peter Syse (født 2. april 1888 i Austre Moland, død 5. august 1965 på Nøtterøy) var en norsk tannlege, politiker (H) og kommunal tjenestemann.
Álvaro de Arriba
Álvaro de Arriba (født 2. juni 1994) er en spansk friidrettsutøver som konkurrerer i mellomdistanseløp.
Peter Syse
Han ble medlem av Nøtterøy herredsstyre (kommunestyre) i 1923, varaordfører og medlem av formannskapet i 1929, og ordfører i Nøtterøy kommune i 1932. I januar 1941 ble Syse utnevnt til eneveldig ordfører av fylkesmann Johannes Gerckens Bassøe. Ingen av dem sympatiserte med okkupasjonsmakten eller NS, og i august samme år ble Syse erstattet av Johannes Margido Jønland. Syse ble gjeninnsatt som ordfører etter frigjøringen i mai 1945. I september 1948 fratrådte han som ordfører for å tiltre som kommunens første rådmann. Han gikk av med alderspensjon i 1958. Han var også styreformann i Nøtterøy sparebank i noen år.
Álvaro de Arriba
Han representerte Spania under Sommer-OL 2016 i Rio de Janeiro, der han ble utslått i forsøksheatet på 800 meter.
Peter Syse
I 1958 ble han tildelt Norges by- og herredsforbunds utmerkelse.
Peter Syse kom fra en lærerfamilie. Han flyttet til Nøtterøy kort tid etter sin tannlegeeksamen i 1907. Han giftet seg i 1916 med Magnhild Bjønness, datter av handelsbestyrer og kommunepolitiker Olaf Bjønness. De fikk fire barn, deriblant den senere statsminister Jan P. Syse (1930–1997).
Ski-VM 1974
Ski-VM 1974 ble arrangert 16. – 24. februar 1974 i Falun i Sverige. Dette var andre gang Falun arrangerte VM på ski, første gang var i 1954.
Det ble konkurrert i 10 øvelser, av disse var to lagkonkurranser. Øst-Tyskland vant 11 av totalt 30 medaljer. Galina Kulakova fra Sovjetunionen ble mestvinnende utøver med tre gullmedaljer av tre mulige. Best av mennene var Gerhard Grimmer fra Øst-Tyskland med to gullmedaljer og en sølv.
Galtesund
Galtesund er sundet som skiller øyene Hisøy og Tromøy i Arendal kommune i Agder. Sundet er litt over 2 km langt, og bredden varierer fra 200 m til om lag 500 m.
Galtesund er den viktigste innseilingsleden til Arendal havn, og ganske store skip kan gå inn sundet. Galtesund har navn etter en holme i sundet med navn Galten. Leden er smalest og grunnest ved denne holmen, hvor det er foretatt utsprengninger for å gjøre leden dypere. Innseilingen til Galtesund markeres ved Store Torungen fyr samt Sandvigodden fyr.
Fartøyer på vei østover kan om de ønsker smult farvann holde innaskjærs ved å seile nordover Galtesund og fortsette østover gjennom Tromøysund.
Dogtooth
Dogtooth (originaltittel Κυνόδοντας, Kynodontas) er en gresk dramafilm fra 2009, regissert av Yorgos Lanthimos.
Handling
Filmen handler om en familie bestående av mor, far, en sønn og to døtre, der foreldrene skjermer barna fra omverdenen. Barna blir lært opp til å tro at det er naturlig at de ikke får gå utenfor gjerdene på eiendommen de bor på før de har mistet en hjørnetann.
Aliyah
Aliyah (hebraisk עלייה, Aliya, «oppstigning») refererer til jødisk innvandring til Israels land (og siden staten ble opprettet i 1948, Staten Israel). Det motsatte fenomenet, jødisk utvandring fra Israel, blir referert til som yerida (utvandring).
Religiøse, ideologistiske og kulturelle konsepter
Aliyah blir betraktet som et viktig konsept i jødisk kultur og et grunnleggende konsept i sionismen, ivaretatt i Loven om tilbakevending, som gir alle jøder rett til å innvandre til og bosette seg i Israel og ved det automatisk oppnå israelsk statsborgerskap. Jøder som gjennomfører aliyah blir kalt for oleh (m. entall), olah (f. entall) eller olim (flertall). Mange religiøse jøder ser på aliyah som tilbakekomsten til Det lovede land som en del av Guds bibelske løfte til etterkommerne av de hebraiske patriarkene Abraham, Isak og Jakob. Aliyah er etter noen tolkninger inkludert som et bud i de 613 bud gitt av Tanakh.
Innen sionismen inkluderer uttrykket aliyah (flertall aliyot) både frivillig innvandring av ideologiske, følelsesmessige eller praktiske grunner og flukt fra jødisk forfølgelse. Størsteparten av jødene som i dag bor i Israel, har røtter i andre land. Mange av disse valgte selv å bosette seg i Israel fremfor andre land, selv om en del også ble tvunget til å forlate sitt opprinnelige hjemland. Israel, som vanligvis blir referert til som et «innvandrerland», er også, i større målestokk, et flyktningland.
I den vanligste tradisjonelle jødiske rekkefølgen av Tanakhs bøker, er det siste ordet i Tanakh (altså det siste ordet i den originale hebraiske versjonen i Andre Krønikebok 36, 23) veya`al, en bydeform med samme røtter som ordet aliyah, og betyr «la ham dra opp [til Israel]».
Sionistisk aliyah (Fra 1882)
I sionistisk historie er de forskjellige aliyahbølgene, som begynte da biluim ankom Israel fra Russland i 1882, ofte kategorisert etter dato og immigrantenes hjemland.
Første aliyah (1882–1903)
Mellom 1882 og 1903 innvandret rundt 35 000 jøder til Palestina, som da var en provins i Det osmanske riket. Majoriteten av disse hørte til Hovevei Zion- eller Bilu-bevegelsen, og kom fra det jødiske bosetningsområdet i Tsar-Russland, og en mindre del kom fra Jemen. Mange grunnla jordbrukssamfunn. Blant byene disse innvandrerne opprettet er Petah Tikva (allerede i 1878), Rishon LeZion, Rosh Pina og Zikhron Ya'aqov. I 1882 etablerte jemenittiske jøder en ny bydel i Jerusalem i Silwan, sørøst for murene av Gamlebyen ved Olivenberget.
Tjernaksslekta
Tjønnaksslekta (Potamogeton) er en slekt av vannplanter.
Tjønnaks finnes i ferskvann og brakkvann og spiller en stor rolle i økosystemene ved at de skaffer føde og skjulesteder for mange dyr. Det er vanskelig å artsbestemme tjønnaks, og hybrider som formerer seg vegetativt er vanlige.
27. serierunde i OBOS-ligaen 2021
27. serierunde i OBOS-ligaen 2021 startet med syv kamper mandag 1. november. Kampen mellom og  ble avbrutt etter 12 spilte minutter, siden Emil Pálsson fikk hjertestans. Resten av kampen ble spilt 10. november.
Sandvasselva (Sør-Varanger)
Sandvasselva (nordsamisk: Sáttojohka) er ei elv i Sør-Varanger kommune i Finnmark. Den er ei sideelv til Jakobselva. Elva har utspring fra et lite vatn på nordsida av Midtfjellet. Herfra renner elva, som her kalles Urdalselva, mot nord ned til Vierramoen og Urdalsvatna. Den fortsetter mot nordøst ned til Sandvatnet, hvor den endrer navn til Sandvasselva og renner videre nordøstover til myrområdet Sáttojárgoulbba. Her snur elva mot øst og renner ned den slake dalsida til samløpet med Jakobselva, rundt 15 kilometer sør for Grense Jakobselv.
Jakobselv-vassdraget ble i 1980 vernet mot kraftutbygging i Verneplan II for vassdrag.
Desmiphoropsis
Desmiphoropsis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.
Utbredelse
Slekten er utbredt i Sør-Amerika (Fransk Guyana, Brasil og det nordlige Argentina).
Unhjemskraft kraftverk
Unhjemskraft kraftverk er et vannkraftverk i Isfjorden i Rauma kommune i Møre og Romsdal.
Det er et elvekraftverk som utnytter et fall på 370 meter i elven Røndøla.
Hoppbakken i Mátraháza
Hoppbakken i Mátraháza med K-punkt 83 meter er den største hoppbakken i Ungarn. Bakken ble bygd på 1930-tallet og modernisert i 1969. Den ble mye brukt til nasjonale mesterskap, sist i 1989, hadde internasjonale renn på 1950- og 60-tallet, og europacuprenn i 1986, 1987 og 1989. Delvis på grunn av snømangel, som alltid var et problem for skihopperne i Mátraháza, døde hoppaktiviteten fra rundt 1990 i stor grad ut både der og i resten av Ungarn. Hoppbakken ble stående til forfalls, og tårnet er i dag (2015) en ubrukbar ruin.
Bakkerekorden er 86,5 meter, satt av László Gellér (Ungarn) i 1972.
Jens Eian
Jens Paasche Antonsen Eian (født 22. oktober 1890 i Roan, død 9. november 1959 på Ørland) var en norsk sorenskriver og politiker (H).
Etter studentereksamen i 1915 og juridisk embedseksamen i 1923 var Eian dommerfullmektig ved Kristiansund byfogdembede 1924–1925 og sakførerfullmektig i Kristiansund 1925–1928. Han var fullmektig ved Nord-Trøndelag fylkesmannsembede i Steinkjer 1928–1939 og konstituert fylkesmann i Håkon Fives statsrådsperiode 1933–1935. Eian var sorenskriver ved Fosen sorenskriverembede på Ørland 1939–1947, sorenskriver ved Strinda og Selbu sorenskriverembede i Trondheim 1947–1952 og tilbake som sorenskriver ved Fosen sorenskriverembede fra 1952. Han døde i embedet i 1959. Han bodde på Opphaug på Ørland.
Ved siden av sitt juridiske virke var Eian politisk aktiv for Høyre. Han var sekretær i Nord-Trøndelag fylkesskattestyre 1929–1935, formann i Egge kommunale administrasjonsstyre 1936–1938, medlem av Steinkjer bystyre 1938–1939, formann i Nord-Trøndelag Høyres arbeidsutvalg 1938–1940 og medlem av Høyres representantskap 1938–1940. Ved stortingsvalget i 1945 var han Høyres 2. kandidat, etter Sverre Klingenberg, i Sør-Trøndelags landdistrikter.
Teateråret 1895
Teateråret 1895 er en oversikt over hendelser, verk, fødte og avdøde personer med tilknytning til teater i 1895.
Liana Salazar
Liana Milena Salazar Vergara (født 16. september 1992) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Provinsen Hannover
Provinsen Hannover var en provins som eksisterte i Kongedømmet Preussen fra 1868 til 1918 og deretter i Fristaten Preussen fra 1918 til 1946.
Under den østerriksk-prøyssiske krig hadde kongeriket Hannover prøvd å opprettholde en nøytral stilling, sammen med enkelte andre stater i det tyske forbund. Etter at Hannover stemte for mobilisering av konføderative, militære styrker mot Preussen den 14. juni 1866, anså Preussen dette som et påskudd for å erklære krig, og kongedømmet Hannover ble raskt oppløst og annektert av Preussen. Den private formuen til det avsatte Huset Hannover ble deretter brukt av Otto von Bismarck for å finansiere hans kontinuerlige maktkamper mot Ludwig II av Bayern.
I 1946 gjenskapte den britiske militære administrasjonen den nye staten Hannover, basert på grensene til det tidligere kongedømmet Hannover. Før året var omme, ble denne statsdannelsen, etter ønske fra den vesttyske ledelsen, slått sammen med de tidligere statene Fristaten Oldenburg, Fristaten Braunschweig og Fristaten Schaumburg-Lippe til den nye delstaten Niedersachsen, med byen Hannover som hovedstad.
Kanasj
Kanasj (russisk: Кана́ш) er en by i Republikken Tsjuvasjia i Russland. Den ligger rundt 70 km sør for Tsjeboksary. Innbyggertall: 50 593 (folketelling 2002), 54 585 (folketelling 1989).
Kanasj ble grunnlagt i 1891 som Sjikhrany (russisk: Шихраны), og fikk sitt nåværende navn i 1925. Byen ligger ved et viktig jernbaneknutepunkt.
Biasmia
Biasmia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, kraftige, mer eller mindre brunspraglete trebukker. Antennene er omtrent så lange som kroppen. Pronotum mangler en tann midt på sidekanten, men har gjerne en nær bakkanten.
Utbredelse
Slekten finnes bare i Sør-Afrika.
Italia under Paralympiske sommerleker 2008
Italia sendte en tropp til Paralympiske sommerleker 2008 i Beijing i Kina. Troppen besto av 86 utøvere og 6 guider. De italienske utøverne konkurrerte i 12 grener: friidrett, roing, sykling, judo, svømming, rullestolfekting, hestesport, rullestoltennis, skyting, byeskyting, bordtennis og seiling.
Gravanekanalen
Gravanekanalen er en kanal som forbinder østre og vestre havn i Kristiansand. Kanalen er delvis en kunstig gravet utvidelse av sundet mellom Kvadraturen og Odderøya. Sundet var så grunnt at det hindret båttrafikk. Det ble gravd opp første gang rundt 1680.
Yulieth Domínguez
Yulieth Paola Domínguez Ochoa (født 6. september 1993) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Gravanekanalen
Under den østligste brua er kunstverket «Slow Bridge», designet av Anna Berthelsen. Verket består av kvadratiske speilfliser som er laget av 5300 barn fra skoler og barnehager.
Nordøst for bruene står en minnebøsse som er formet som en sjømine, til minne om krigsseilerne 1940-1945. Den har innskriften «Fordum til sjømandens jammer og død. Nu til hans minde om innsats i nød.»
Iván Grünewald
Ivàn Grünewald (født 26. november 1911, død 23. juli 1996) var en svensk kunstner.
Han var sønn av Isaac Grünewald og Sigrid Hjertén. Etter avbrutte studier til konsertpianist i Paris ble Ivàn Grünewald tatt opp som aspirant ved Kunstakademiet i 1930. Etter to år som aspirant fikk han elevstatus i 1933 (faren Isaac Grünewald var da professor). Ivàn var gift to ganger: med Britta Palme fra midten av 1930-tallet til begynnelsen av 1940-tallet og med kunstnerinnen Maud Comstedt fra juni 1946. Han hadde tre barn.
Nemastomatidae
Nemastomatidae er en gruppe av edderkoppdyr som tilhører ordenen vevkjerringer (Opiliones).
Oslomarka
Oslomarka er de skogkledde og kuperte områdene som omgir Oslo. Markaloven (lov om naturområder i Oslo og nærliggende kommuner) fra 2009 avgrenser et område i Oslo og 16 kommuner i Viken. Oslo har ca. 310 km² tilhørende Marka innenfor sine grenser. Viken har ca. 1400 km², fordelt på kommunene Asker, Bærum, Nittedal, Nannestad, Gjerdrum, Lillestrøm, Lørenskog, Rælingen, Enebakk, Nordre Follo, Lier, Hole, Ringerike, Jevnaker, Lunner og Indre Østfold kommuner. Til sammen utgjør Marka ca. 1700 km².
Nemastomatidae
Utseende
Små til middelsstore (kroppslengde 1-6 mm), gjerne kortbeinte, ofte svarte vevkjerringer. På ryggen kan de ha sølvfargede flekker. Pedipalpene kan være lange og tynne. Ryggen er jevnt hvelvet uten påfallende pigger eller utvekster.
Levevis
De artene som finnes i Norge er utbredt i skog. De skiller seg fra de andre vevkjerring-gruppene ved at de voksne individene mest er å finne om våren og forsommeren, ikke om høsten.
Utbredelse
Underfamilien Nemastomatinae er utbredt i Nord-Afrika, Europa og Asia østover til Iran, med noen få arter som går så langt øst som til Himalaya. Utbredelsen til Ortholasminae overlapper ikke med den andre underfamiliens, de finnes bare i det vestre Nord-Amerika og i Øst-Asia. De fleste artene i denne familien lever i fjellområder og har ofte svært begrensede utbredelser.
Oslomarka
Naturområde
Marka utgjør et vesentlig rekreasjonstilbud til Oslos befolkning, og vernet om markagrensa har stort sett vært håndhevet svært strikt av Oslos politikere. Til tross for at marka er flittig benyttet som turområde, spesielt i helgene, inneholder faunaen flere dyrearter som f.eks. gaupe, bever, elg og rådyr.
Den norske Turistforening avdeling Oslo og omegn merker sommerløyper og driver hytter i området. For vinterbrukerne er det Skiforeningen og Oslo bymiljøetat som merker og preparerer løyper. I tillegg har Skiforeningen og DNT Oslo og Omegn flere serveringssteder i marka.
Oslomarkavassdragene drenerer til Indre Oslofjord, til Vansjø, og til Øyeren. De største elvene er Lysakerelva, Akerselva og Sandvikselva. Det er gode fiskemuligheter i hele marka, og det er OFA som driver fiskekultiveringen.
Markaloven deler Oslomarka inn i følgende områder:
Av disse er Kjekstadmarka, Vardåsmarka, Vestmarka, Romeriksåsene og Sørmarka nesten i sin helhet beliggende utenfor bygrensa.
Samfunn
Marka er en administrativ enhet i Oslo med 1 615 innbyggere (1. januar 2009) i tillegg til Oslos 15 bydeler, og utgjør sammen med Sentrum to spesielle områder uten bydelsstatus.
Ifølge tall fra Statens kartverk er det registrert 1583 boenheter med fast helårsbeboelse i Marka. Det finnes flere etablerte lokalsamfunn, blant annet i Maridalen og i Sørkedalen. Det er også registrert 3131 hytter/fritidshus i Marka.
Befolkning og jordbruksområder i Marka er i all vesentlighet lokalisert i to dalfører: Sørkedalen og Maridalen. Hver av disse dalene har et vann tilknyttet seg: Bogstadvannet og Maridalsvannet, sistnevnte er en av Oslos drikkevannskilder.
Henrik Suso
Henrik Suso (latinisering for tysk Heinrich og etternavnet Seuse som hans mor brukte; og utndertegnet seg Heinrich von Berg, født 21. mars 1295 trolig i Konstanz i Tyskland, død 25. januar 1366 i Ulm) var ein tysk mystiker og dominikanermunk.
Suso var blant mester Ekkeharts disipler. Han var sammen med Ekkehart og Johannes Tauler blant de sentrale kristne mystikerne i middelalderen. Suso kom fram til at et menneske ikke kunne bli fullkomment ved teologisk tenkning. Askese var heller ikke noe mål i seg selv.
Henrik Susos Büchlein der ewigen Weisheit var blant tidens mest leste oppbyggelige andaktsbøker.
Bakgrunn
Henrik Suso tilhørte sannsynligvis en patrisierslekt von Berg i Konstanz, langt sør i Tyskland. Moren synes å ha vært fra Überlingen i samme område, som av tradisjonen senere er blitt gjort til Susos fødested. Henrik gikk i kloster hos dominikanerne som 13-åring i farens by, og studerte på 1320-tallet i noen år under mester Johannes Ekkehart ved dominikanernes høyskole i Köln.
Dominikaner, prest
Han innehadde senere postene som lektor og prior i Konstanz. Årene 1339-46 var han var han og hans konvent forvist fra byen på grunn av sin stillingtagen for paven i dennes strid med keiser Ludvig av Bayern. I 1348 ble han på grunn av en skandalehistorie som hans fiender pådiktet ham forflyttet til klosteret i Ulm, og der forble han resten av livet.
I bunn og grunn forble han imidlertid alltid en innadvendt natur. Hovedtrekkene i hans religiøse anskuelser kom fra Mester Eckhart og utgjøres av den spekulative areopagittiske mystikk. Men hans religiøse originalitet og styrke ligger mer i Kristus betraktelsen, som er særskilt uttrykt i to karakteristiske retninger: dels henførelsen for «den evige visdom», en kvinnelig personifikasjon av Guds høyeste egenskaper, identifisert med Kristus og av Suso priset med en ridderlig trubadurs svermiske glød, dels medisjasjonen over av Kristi lidelse og dens etterlignelse i verdensforsakelse, selvfornekelse og tålmodighet under Guds tilskikkelser.
På eldre dager (omkring 1362) utgav han en revidert utgave av sine egne skrifter (hans Exemplar), som omfattet: Vita, hans sjels historie, opprinnelig nedtegnet av hans åndelige datter, nonnen Elsbeth Stagel i Töss vid Winterthur, Buchlein der ewigen weisheit, skrevet 1327-34, med hans visdoms- og pasjonsmystikk, et av den middelalderske oppbyggelselitteraturens mest klassiske verker (Horologium ceternce sapientice eller Buchlein der wahrheit, skrevet 1326-27, av mer spekulativt metafysisk innhold, samt Briefbuchlein, en brevsamling. Dertil kommer ytterligere noen brev og prekener.
I et middelalderskift om hans liv er en fortelling om hvordan Suso under sykdom ble oppvartet av engler som danset og sang «In dulci jubilo».
Suso ble kanonisert i 1881.
Lutz Heilmann
Lutz Eberhard Heilmann (født 7. september 1966 i Zittau) er en tysk politiker for partiet Die Linke. Han ble innvalgt i Forbundsdagen, det tyske parlamentet, i 2005, som representant for delstaten Schleswig-Holstein. I oktober 2005 avslørte magasinet Der Spiegel at Heilmann hadde jobbet i Stasi, det politiske politiet i kommunistdiktaturet DDR, fra 1985 til 1990. Han sluttet først i Stasi etter at organisasjonen ble nedlagt som konsekvens av kommunistregimets fall. Heilmann hadde ikke opplyst om sin fortid da han ble nominert og hadde omtalt sin karrière som profesjonell Stasi-mann som «verneplikt», og var ikke senere villig til å gi opp plassen i Forbundsdagen. På årsmøtet i Die Linkspartei.PDS i Schleswig-Holstein i desember 2005 overlevde han med knapp margin et mistillitsforslag; 42 stemte for mistillit mens 47 stemte for fortsatt tillit.
Heilmann ble medlem av Sozialistische Einheitspartei Deutschlands (SED), det statsbærende kommunistpartiet i DDR, i 1986. På dette tidspunktet stod partiet fremdeles for en totalitær politikk, forfulgte opposisjonelle og annerledes tenkende og motsatte seg alle forsøk på reformer. Han fortsatte som medlem av partiets etterfølgerpartier SED-PDS og PDS frem til 1992. I 2000 ble han igjen medlem av PDS, som siden skiftet navn til Die Linkspartei.PDS og deretter ble omdannet til Die Linke. Heilmann studerte jus mellom 1992 og 2005, og fikk graden Diplom-Jurist (en grad som omtrent tilsvarer bachelor, og ikke gir rett til å arbeide som f.eks. advokat) i 2004. Fra 1991 til 2004 arbeidet han på bensinstasjon og som teppeselger. Han var arbeidsløs fra 2004 til 2005, da han ble Rechtsreferendar (praktikant) ved landretten i Lübeck.
Lutz Heilmann er den eneste «offisielle» Stasi-ansatte som har blitt innvalgt i Forbundsdagen (selv om en rekke politikere i Die Linke har vært «uoffisielle» Stasi-angivere ).
Han jobbet i avdelingen «Hauptabteiung Personenschutz» (HA PS), en avdeling i Stasi som var direkte underlagt Erich Mielke. Avdelingen hadde ansvar for «Personenschutz» og arbeidet for å beskytte den kommunistiske statsledelsen. I hans personalpapirer i Stasi er det nedtegnet: «Kandidatens motiv for å stille seg til disposisjon for tjeneste i [Stasi|MfS] ligger i hans positive politiske utvikling og at han selv ønsker å bidra aktivt til å beskytte staten». I et «forslag til forfremmelse» fra 1987 heter det at Heilmann identifiserer seg med sitt arbeid og ser for seg en fremtid i Stasi («Heilmann sieht in seiner jetzigen Tätigkeit seine persönliche Perspektive»).
Hubertus Knabe, direktør for Gedenkstätte Berlin-Hohenschönhausen, et museum i Stasis tidligere vareteksfengsel i Berlin, uttalte at Heilmann «har ingenting i Forbundsdagen å gjøre», og utdypet: «For ofrene for DDR-regimet er det uakseptabelt å forestille seg at en mann med denne fortiden skal sitte i parlamentet».
Heilmann er omstridt i Die Linke i Schleswig-Holstein, og har forsøkt å få partilederen for Die Linke i Lübeck, Ragnar Lüttke, ekskludert. I oktober 2008 dukket det opp fire år gamle fotografier i pressen av Lüttke som feirer Stalins fødselsdag.
Klage mot Wikimedia Deutschland
Heilmann fikk internasjonal oppmerksomhet da han 13. november 2008 leverte en klage mot den allmennyttige tyske organisasjonen Wikimedia Deutschland, og fikk landretten i Lübeck til å forby Wikimedia Deutschland å omdirigere domenet  (som eies av Wikimedia Deutschland) til nettstedet   (som eies av den amerikanske organisasjonen Wikimedia Foundation) gjennom en midlertidig forføyning, så lenge artikkelen om ham i den tyske utgaven av Wikipedia inneholdt visse opplysninger han bestred, deriblant en påstand om at han ikke hadde fullført utdannelsen sin (han har fått en grad på et lavere nivå) og en påstand om at han hadde tjent penger på pornografi, en påstand som bygget på at et eskortefirma og en sexbutikk på internett som hans ekskjæreste drev rent faktisk var registrert på Lutz Heilmanns adresse og at sexbutikken oppgav Lutz Heilmann som «Jugendschutzbeauftragter» (omtrent «ansvarlig for beskyttelse av unge»).
Heilmanns sperring av domenet  førte til en flom av økonomiske bidrag til Wikimedia Deutschland, og mange av giverne begrunnet gavene med Lutz Heilmanns opptreden. I dagene etter at saken ble kjent mottok Wikimedia Deutschland det mangedobbelte av hva de fikk inn i tiden før. Den første dagen mottok organisasjonen rundt 16 000 euro i gaver, mot gjennomsnittlig 3 000–3 500 i uken før.
Pressedekningen av saken var massiv, og hendelsen ble beskrevet som et eksempel på «Streisand-effekten». Søndag 16. november erklærte Heilmann at han trakk tilbake klagen mot Wikimedia Deutschland, og dagen etter ble den midlertidige forføyningen opphevet av landretten i Lübeck.
Heilmann er den andre personen som har fått en domstol til å stanse omdirigeringen fra  til. I januar og februar 2006 oppnådde foreldrene til Boris Floricic, kjent som hackeren «Tron», at det ble lagt ned et slikt forbud fra en domstol.
San Remigio (Cebu)
San Remigio (Bayan ng San Remigio) er en kommune på Filippinene. Kommunen tilhører provinsen Cebu og ligger på øya av samme navn. Folkemengden var på 57,557 innbyggere i 2015.
Barangayer
San Remigio re inndelt i 27 barangayer.
Messier 67
Messier 67 (også kjent som M67 eller NGC 2682) er en åpen stjernehop i stjernebildet Krepsen. M67s Trumpler-klasse angis vekslende som II 2 r, II 2 m eller II 3 r. Den ble oppdaget av Johann Gottfried Köhler i 1779. Aldersestimater for hopen varierer mellom 3,2 og 5 milliarder år, der det nyeste estimatet (4 milliarder år) antyder stjerner som er yngre enn solen. Avstandsestimater er likedan varierende, og går typisk fra 800–900 pc. Nylige estimater via binærstjerne-modellering og infrarødt farge-størrelsesklasse-diagram antydet 855, 840 og 815 pc.
Robert Karlsson
Robert Karlsson (født 3. september 1969) er en svensk golfspiller på PGA-touren og Europatouren. Med 11 seire er han den svenske som har flest seire på disse to tourene.
Karlsson ble profesjonell golfspiller i 1989 og kvalifiserte seg til Europatouren gjennom kvalifiseringsskolen i 1990. Han har beholdt spilleretten siden, og har hatt en stabil karriere med fire topp 20-plasseringer på Order of Merit, inklusive en tiendeplass i 1997. Han har vunnet ni turneringer på touren. Under The Celtic Manor Wales Open i 2006 satte han nye rekorder på Europatouren for 36 og 54 hull med henholdsvis 124 slag på de to første rundene og 189 på de tre første. Banen hadde imidlertid par 69, noe som er svært uvanlig på dette nivået, slik at score i forhold til par var mindre bemerkelsesverdig (14 under etter to runder og 18 under etter tre).
Hans andre seier i 2006, i Deutsche Bank Players Championship of Europe, dyttet Karlsson opp blant de 50 beste på verdensrankingen i golf.
Karlsson spilte for Fastlandseuropa i lagkonkurransen Seve Trophy i 2000, 2002 og 2007. Han spilte i Ryder Cup i 2006 og 2008.
I 2008 vant han Europatourens Order of Merit. Det meste av 2009-sesongen ble ødelagt av en øyeplage, han mistet plutselig dybdesynet, men i 2010 var han tilbake med to seire.
FNs delingsplan for Palestina
FNs delingsplan for Palestina ble den 29. november 1947 stemt frem av De forente nasjoner for å avslutte Det britiske palestinamandatet innen 1. august 1948, for å løse Midtøsten-konflikten i Det britiske palestinamandatet. Planen ble formelt benevnt som «FNs hovedforsamlings resolusjon 181». Planen ble godkjent av FNs hovedforsamling med 33 stemmer mot 13, med 10 nøytrale. For å ta høyde for stor innvandring etter jødeforfølgelsene i Europa og holocaust, ble jødene tildelt 56% av Palestina mens araberne fikk 43%, med resten (1% - Jerusalem og omgivelser) som corpus separatum, en internasjonal sone.
Denne planen ble sett på som urettferdig av palestinerene og ble avvist av dem og av arabiske makter. Delingsplanen ble akseptert av Jewish Agency for Palestina og av de fleste sionistiske fraksjoner; bare utkanten uttrykte misnøye over territorielle grenser satt på den foreslåtte jødiske staten. Den arabiske høyere komité, Den arabiske liga og andre arabiske ledere og regjeringer avviste det og indikerte en uvilje til å akseptere noen form for territoriell inndeling, og argumenterte for at det brøt med prinsippene om nasjonal selvbestemmelse i FN-pakten som gitt folk rett til å bestemme sin egen skjebne. De kunngjorde at de hadde til hensikt å ta alle nødvendige tiltak for å forhindre implementeringen av resolusjonen. Deretter brøt det ut en borgerkrig i Palestina og planen ble ikke implementert.
Planen ville dele opp Palestinaterritoriet inn i jødiske og arabiske stater, med det store Jerusalem-område, inkludert Betlehem, under internasjonal kontroll.
Romsdalsgata (Molde)
Romsdalsgata er en kommunal vei som går mellom Strandgata/Storgata og Frænavegen/Øvre veg i Molde. Veien er 320 meter lang. Veien har fått betegnelsen KV 7600, og var tidligere fylkesvei 409 (Møre og Romsdal).
Kelis Peduzine
Kelis Johana Peduzine Vargas (født 21. april 1983) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Säntisschanze
Säntisschanze var en hoppbakke i landsbyen Unterwasser i Sveits. Den lå i Bernetstein på østsiden av Unterwasser, og hadde til sist K-punkt 65 meter. Bakken var eid av Skiclub Unterwasser (nå en del av Schnee Sport Churfirsten Toggenburg) og ble brukt under den sveitsiske hoppuka. Säntisschanze har navn etter fjellet Säntis (2502 moh.), som ligger nord for Unterwasser.
Den første hoppbakken på stedet ble bygd i 1920, i 1929 ble Säntisschanze bygd, med størrelse K56. Birger Ruud (Norge) nådde den lengden og satte bakkerekord i et internasjonalt renn i 1936. Den sveitsiske hoppuka startet opp i 1951, og ble arrangert annethvert år med renn i Unterwasser, St. Moritz, Arosa og Le Locle. Nytt tårn (ovarenn) ble bygd i 1953, og i 1962 ble bakken videre modernisert og nytt dommertårn ble bygd. Etter rennet i 1969, der Bjørn Wirkola (Norge) satte bakkerekord med 67 meter foran 10 000 tilskuere, valgte Untervasser å trekke seg fra den sveitsiske hoppuka. Engelberg erstattet Untervasser i hoppuka fra 1971. Tårnet og hoppet i bakken ble revet i 1988.
Storhopperen Simon Ammann kommer fra Unterwasser.
Mathilde
Mathilde er en opprinnelig dansk, tysk og fransk form av kvinnenavnet Mathilda som er en latinsk form av det tyske navnet Mechthild, dannet av de gammelhøytyske ordene macht, «makt», og hildr, «kamp». Matilde er en spansk form av Matilda og en skandinavisk variant av Mathilde.
Utbredelse
Matilda var et populært navn i USA på første halvdel av 1800-tallet.
I Norge var formen Mathilde populær på slutten av 1800-tallet, og igjen fra årtusenskiftet.
Julie Erichsen
Julie Dicko Erichsen (født 15. august 2001) er en norsk gymnast.
Emma Ylvisåker
Emma Helgesen Ylvisåker (født 2007 i Bergen) er en norsk artist. Hun vant Melodi Grand Prix Junior 2019 sammen med Anna Vestrheim med låta «Kloden er syk». Emma er datteren av den norske komikeren og artisten Vegard Ylvisåker.
Julie Erichsen
Hun ble tatt ut til å representere Norge under Sommer-OL 2020 i Tokyo, hvor hun deltok i kvalifiseringen uten å klare å kvalifisere seg til noen finaler.
Hennes mor, Kari Erichsen, var norgesmester i turn og nordisk mester i skranke.
Neva masquerade
Neva masquerade er en masket sibirkatt som har blitt godkjent som egen rase av FIFe i 2009. I andre forbund som WCF er rasen registrert som sibirkatt med maske. Rasen er i utgangspunktet helt lik sibirkatten, men den har en annen fargevariant som kalles colorpoint.
Beskrivelse
Neva masquerade er søsterrasen til sibirkatten, som igjen er genetisk forbundet til den norske skogkatten, og ganske lik av utseende. Neva masquerade og sibirkatten er nærmest identiske, men har ulik pelskvalitet og pelsfarge. Neva masquerades pels er såkalt «pointed», det vil si med lys bunnfarge, men med mørkere farge i ansiktet, på halen og på potene. Neva masquerades pels er også mykere, og ikke fullt så stri som sibirkatten.
Rasen er robust og sterk, og er kjent for å ha et nærmest kjærlig uttrykk i ansiktet. Den er også forsiktig og kjærlig, med tykk og luksuriøs pels. Katten sies å ha en hundeaktig oppførsel, da den er svært lojal og knytter seg sterkt til eieren sin.
Ingrid Vidal
Ingrid Vidal (født 22. april 1991) er en colombiansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Neva masquerade
Beskrivelse
Det kan ta inntil fem år før katten oppnår voksen størrelse. Katten har blå øyne og kan ha hvite poter eller hvitt andre steder i ansiktet i noen av fargevariantene.
Allergivennlig katterase
Neva masquerade produserer mindre av enzymet  FEL-D1 som mange allergikere ikke tåler. Derfor kan rasen være allergivennlig for de som har katteallergi på grunn av dette enzymet. Det kan være lurt å besøke et testhjem for å finne ut om man er allergisk.
Egen rasering - NevaRingen
Neva masquerade fikk egen rasering i 2016, Sibir-og NevaRingen. Raseringens mål er å bidra til mer kunnskap om rasen og formidle oppdrettere og testhjemordning for allergikere.
Historie
Sibirkatten sies å ha eksistert i Russland i århundrer og fargevarianten som kalles Neva masquerade oppstod i St. Petersburg, som ligger ved elven Neva. Ordet masquerade viser til det maskelignende fargemønsteret. Russere er stolte av den flotte katterasen, og flere statsledere skal ha fått rasen i gave ved statsbesøk. I 2012 fikk for eksempel den tidligere finske presidenten Tarja Halonen en Neva masquerade-kattunge i gave av daværende statsminister Dmitri Medvedev.
Atferd
Neva masquerade er en aktiv og energisk katt som ofte er veldig sosial mot mennesker den bor med, men reserverte mot fremmede. De trives godt med andre katter eller andre kjæledyr. Det er en intelligent katterase som trenger å få bruke hodet sitt for å trives.
Katten fungerer både som inne- og utekatt, og kan trives med begge deler. Den lange pelsen lar den klare seg fint ute selv på vinteren.
Pelsstell
Den har semilang allværspels, tett underpels med rikelig stri dekkpels. Trenger lite pelsstell. Bør børste pelsen cirka en gang i uken. Pelsen er lang. Overpelsen er litt fet.
Farger
Rasen er godkjent både som colourpoint og tabby i 22 fargevarianter.
Assosiativ tabell
En assosiativ tabell er innen informatikken en abstrakt datatype som består av en samling av attributt-verdi par (nøkkel, verdi) hvor hver nøkkel bare opptrer en gang i samlingen.
Schkeuditz
Schkeuditz er en større kretsby i den nordvestlige delen av Landkreis Nordsachsen i Direktionsbezirk Leipzig i Fristaten Sachsen. Byen ligger halvveis mellom Leipzig i sørøst og Halle i Sachsen-Anhalt i nordvest, og er den tredje største byen i kretsen. Byen har 17 908 innbyggere (31. desember 2008).
Schkeuditz er kjent for lufthavn Leipzig/Halle nord for byen, såvel som Schkeuditzer Kreuz, som ble bygd i 1936 som Tysklands første motorveikryss.